<classify> Tegete anayechezea Mwadui ya Shinyanga kwa sasa, alisema wao wamechukua ushangiliaji huo kwa vile wameupenda na wanaona una ujumbe mzuri kwa mashabiki wao. Nadhani uliona mwenyewe jinsi tulivyofanya kazi kwenye mechi dhidi ya Yanga jana juzi, sisi ni kazi tu na kwa kuwa tuko timamu ndio maana tulishangalia vizuri,alisema Tegete aliyetolewa kipindi cha pili na nafasi yake kuingia Bakari Kigodeko.Hata hivyo alisema ushangiliaji huo hauna maana na mambo ya kisiasa, bali wao wapo kimichezo zaidi, isipokuwa kwa vile ilikuwa gumzo mambo ya kupiga pushapu ndiyo sababu nao wakaamua kushangilia hivyo na zaidi kuonesha kwamba wao wapo fiti. Wachezaji wa Mwadui FC inayonolewa na Jamhuri Kihwelo Julio, walishangilia kwa staili ya kupiga pushapu baada ya kupata bao la kusawazisha dakika ya 40 lililofungwa na Paul Nonga akitumia vyema pasi ya Tegete.Pia walirudia tukio hilo dakika ya 88 baada ya kufunga bao tena la kusawazisha mfungaji akiwa Kigodeko. Yanga na Toto Africans zilifungana mabao 2-2. Mabao ya Yanga yalifungwa na Donald Ngoma katika kila kipindi.Hakika nilitaka kuwafunga Yanga, niliwakosa mara tatu, lakini mambo hayo hutokea kwenye mchezo wa soka, huku nilipo sasa ndipo moyo wangu ulipo kwani nipo kazini,alisema Tegete.Dk Magufuli ambaye jana alitangazwa na Tume ya Taifa ya Uchaguzi kuwa mshindi wa urais katika uchaguzi uliofanyika Jumapili katika baadhi ya mikutano yake mbalimbali ya kampeni aliyokuwa akihutubia alionesha staili ya kupiga pushapu ikiwa ni ishara kwamba yupo fiti kiafya tukio ambalo baadaye likawa linaigwa na viongozi wengine wa chama hicho.  <topic>: michezo 